**BKT -tehtävien ratkaisut**

Oppikirja:

4. Oma vastaus.

**5. a) Miksi kansantalouden kasvua pidetään hyvänä asiana?**

Sen katsotaan tuovan työtä yrityksille ja sitä kautta useampi ihminen saa työpaikan ja palkkaa. Näin ihmiset saavat mahdollisuuden ostaa tavaroita ja palveluita, mikä lisää taas osaltaan kasvua. Valtiolla on kasvavien verotulojen ansiosta mahdollisuus tuottaa ihmisille lisää palveluita.

**b) Mitä hyviä tai huonoja seurauksia elämääsi voisi olla sillä, ettei kansantalous enää kasvaisi?**

* **Hyviä**: Jouduttaisiin miettimään asiat uudestaan ja etsimään uusia tapoja toimia ja tulla toimeen. Oppisimme ehkä tyytymään vähempään. Vähenevä tuotanto ja lisääntyvä kierrättäminen myös hillitsisi luonnonvarojen kulumista ja saastumista.
* **Huonoja**: Työpaikat voisivat vähentyä, mikä olisi ehkä ongelma siihen asti, kunnes olisimme löytäneet uusia toimintatapoja. Nykyinen kuluttamiskulttuuri ei voisi jatkua, vaan pitäisi tyytyä vähempään tavaramäärään ja ehkä yhteisomistamiseen.

Tehtäväkirja:

s. 113, t.4

**a) Mihin bruttokansantuotetta (bkt) kuvaavia lukuja käytetään?**

Niiden avulla voidaan seurata maan talouden kehittymistä. Lisäksi niitä käytetään eri

maiden talouksien ja hyvinvoinnin vertaamiseen

**b) Miksi bkt ilmaistaan yleensä Yhdysvaltain dollareina?**

Yhden valuutan käyttäminen helpottaa eri maiden vertailua toisiinsa.

**c) Kuinka paljon Suomen bkt oli vuonna 2014?**

Noin 37 500 dollaria asukasta kohden.

**d) Miten Suomen bkt on kehittynyt vuosina 1975–2014?**

Se on yhdeksänkertaistunut 40 vuodessa. Se on käytännössä kasvanut vuodesta toiseen kahta poikkeusta lukuun ottamatta.

**e) Pohdi: mitä olennaista bkt:n kehitys kertoo tai jättää kertomatta suomalaisen**

**yhteiskunnan kehityksestä?**

Esim. Se ei kerro, mitä Suomessa on tuotettu eli kuinka tuotanto edistää hyvinvointia. Se ei myöskään kerro, miten hyvinvointi Suomessa jakautuu asukkaiden kesken.

s. 114, t.5

**a) Miten luonnehtisit Suomea verrattuna tilaston muihin maihin?**

Suomessa yleinen eliniänodote on suhteellisen korkea. Lapsikuolleisuus on kaikista

vertailumaista pienin. Bruttokansantuote on vertailumaista kolmanneksi suurin.

**b) Miten bruttokansantuotteen kasvu näyttäisi tilaston perusteella vaikuttavan elinajan odotteeseen ja lapsikuolleisuuteen?**

Tilaston perusteella bruttokansantuotteen kasvaessa lapsikuolleisuus keskimäärin vähenee ja elinajanodote kasvaa.

**c) Vertaa keskenään ensin Suomea ja Yhdysvaltoja, sitten Albaniaa ja Saudi-Arabiaa. Mitä poikkeamia huomaat?**

Vaikka Yhdysvalloissa on korkeampi bkt, siellä lapsikuolleisuus on kuitenkin korkeampi ja elinajanodote matalampi kuin Suomessa. Samoin Saudi-Arabian bkt on huomattavasti korkeampi kuin Albanian, mutta lapsikuolleisuus on Saudi-Arabiassa korkeampi ja eliniänodote matalampi.

**d) Ota selvää: miten lapsikuolleisuus on muuttunut Suomessa viimeisen 80 vuoden aikana?**

Suomen lapsikuolleisuus on nykyään pienimpiä maailmassa. 1930-luvun loppupuolella lähes joka kymmenes syntynyt lapsi kuoli alle 1-vuotiaana. Nykyisin alle vuoden iässä kuolee vain muutama promille syntyneistä (Tilastokeskus.)

**e) Ota selvää: mitkä ovat tehokkaimpia tapoja vähentää lapsikuolleisuutta maailmassa?**

Koulutettujen kätilöiden mukanaolo synnytyksissä, ravitsemuksen ja

perusterveydenhuollon parantaminen, antibioottien saatavuus, imetys.

**f) Mikä voisi selittää sitä, että Yhdysvalloissa lapsikuolleisuus on yli kaksinkertainen Suomeen verrattuna, vaikka se on rikkaampi valtio?**

Yhdysvalloissa kansalaisten väliset elintasoerot ovat suuremmat kuin Suomessa. Yhdysvalloissa ei ole myöskään yhtä kattavaa julkista neuvolajärjestelmää, jossa kaikkien odottavien äitien ja heidän lastensa terveydentilaa ja hyvinvointia seurataan koko raskauden ajan.

Suomen bruttokansantuote asukasta kohti 1975–2014